Den Norske Frimurerorden i Stavanger

Den norske Frimurerorden i Stavanger har en historie som går tilbake til 1882. Ordenen i Stavanger omfatter en Stewardsloge av 1. orden, en St. Andreasloge, to St. Johannesloger og en Kapitel broderforening. Losjene følger det svenske frimurersystem og er tilsluttet Den Norske Frimurerorden.

Logebygningen befinner seg i Løkkeveien 8 og huser også lokalene til Maria-loge Nr. 3 a. K. «Konvallen».

 Gradene 
Den Norske Frimurerorden følger et høygradsystem (det svenske system) hvor brødrene arbeider i tre skift. St. Johanneslosjen arbeider med de tre første gradene, som er felles i St. Johanneslosjer over det aller meste av verden. Ritualene kan likevel avvike noe fra andre frimurersystemer.
St. Johannesgradene I grad  Arbeidsom St. Johannes Lærling  Visdommen II grad  Nidkjær St. Johannes Medbroder  Kraften III grad  Verdig St. Johannes Mester  Skjønnheten

St. Andreaslosjen utgjør det andre skiftet. I dette skiftet arbeides det fra IV grad til VI grad. Gradene IV og V er slått sammen til én grad i det svenske system.
St. Andreasgradene IV/V grad  Utvalgt og høyverdig St. Andreas lærlinge-medbroder  VI grad  Lysende skotsk St. Andreas-mester

Det tredje skiftet er Kapittelet. I det svenske system arbeides det i VII grad i Stewardloger av 2. orden og i VII/VIII grad i Stewardsloger av 1. orden. Stavanger Stewardloge er en loge av 1. orden.
Stewardslogens grader VII grad  Utvalgt og høyverdig St. Andreas lærlinge-medbroder  VIII grad  Lysende skotsk St. Andreas-mester

I Kapitel Broderforeningen arbeides det i IX og X grad, men medlemmene av en broderforening har ikke mulighet til å foreta innvielser.
Kapittel Broderforeningen IX grad  Opplyst St. Johanneslogens betroede broder X grad  Høyt opplyst St. Andreaslogens betroede broder, Ridder av Purpurbånder

 Historie 
 St. Johanneslogen St. Svithun 

St. Johanneslogen St. Svithun er St. Johannesloge nr. 5. Den ble opprettet i Stavanger den 9. september 1895.

Stavangers skytshelgen Svithun av Winchester var en engelsk og katolsk helgen. Han var biskop av Winchester og døde i året 863. Relikvier av ham ble sendt til Stavanger. Stavanger domkirke ble bygd og viet til St. Svithun ca år 1100.

 Broderforeningen 
Mølleeier Christian Ruus (1841–1898), som eide en mølle i Oltesvik i Gjesdal, var den første som luftet idèen om en frimurerforening i Stavanger. Det skjedde etter at han i 1879 ble opptatt i I° i «Oscar» i Bergen. I 1881 luftet han idèen på nytt etter å ha blitt innviet i III°.

I juni 1881 trommet han sammen til et møte blant brødre i Stavanger. De satte ned en komitè bestående av Christian Ruus, skipsbyggermester H.C. Knudsen og grosserer Claus Meyer. Brødrene i Bergen var positive innstilt til dette, og 15. oktober ble det kalt sammen til et nytt møte for å drøfte broderforeningens statutter.

15 av brødrene ville gi broderforeningen et losjepreg, mens doktor og stadsfysikus Hans Kirkegaard Zimmer (1839–1923) og overrettsaksfører Finne stemte mot. Provinciallogen i Oslo krevde at begge disse måtte være enige; i tillegg krevde den at byfogd Halvor Olaus Christensen (1800–1891) måtte gi sin tilslutning før broderforeningen ble opprettet.

Broderforeningen ble opprettet den 27. mars 1882. Christian Ruus var Ordførende Broder.

Politimester Salicath skriver:

Foreningens første kollegium bestod av
 Christian Ruus, formann
 K. Vedst, viceformann
 H. Svendsen, første forstander
 K. Vedst, anden forstander
 H. Lund, taler
 Claus Meyer, ceremonimester, skatmester og sekretær.

Foreningen hadde møter en gang månedlig i tiden oktober-mai. Møtene ble besøkt av 10–20 medlemmer. H. Lund og Johs. Johnsen holdt en rekke utmerkede foredrag.

 Opprettelsen av Filialforeningen 
Den 23. mars 1888 ble det nedsatt en komitè bestående av Hans Kirkegaard Zimmer, Christian Ruus, Oluf Normann, Johan Georg Mejlænder og G. O. Abrahamsen for å undersøke muligheten for opprettelse av en St. Johannesloge. I møte den 21. februar 1890 ble Johan Georg Bernhard Mejlænder (1836–1920) valgt til ny Ordførende Broder. I 1892 ble det atter nedsatt en komitè, for å undersøke mulighetene for å opprette en St. Johannesloge. Den var bestående av Oluf Normann, G. O. Abrahamsen, Bergesen, Johnsen og Abraham Norman Ultstrup.

Komitèen avga sin beretning den 30. oktober 1892. Konklusjonen var at den ikke hadde økonomi til å opprette en fullstendig St. Johannesloge. Derimot anbefalte den å opprette en Filialforening. Den 29. april skrev foreningen til logen i Bergen om dette, og i brev av 15. mai anbefalte «Oscar» dette.

Den 9. november 1892 skrev komitèen til Den Norske Store Landsloge og den 15. november 1892 til losjen i Bergen. Den 19. januar 1893 ble det sendt et andragende til «Viseste Salomos Vicarius» i «den X frimurerprovins», Hans majestet kong Oscar II, om å få opprette en Filialforening.

Stavanger broderforening hadde på denne tiden 26 medlemmer, hvorav 7 tilhørte fremmede losjer. Av foreningens 15 grunnleggere, var det bare 3 igjen.

Den 9. september 1893 ble «filialforening av St. Johanneslogen Oscar til de syv Bjerge» stiftet. Den hadde rett til å foreta innvielser i I°.

 Filialforeningen blir loge 
Den 30. november 1894 ble det sendt et nytt andragende til «Viseste Salomos Vicarius» i «den X frimurerprovins», Hans majestet kong Oscar II. Denne gangen om å opphøye Filialforeningen til losje.

Den Norske Store Landsloge ga sitt samtykke den 20. juni 1895 til at «det i Kjøbstaden Stavanger må bygges en St. Johannes Lærlinge, Medbroder og Mesterloge ved navn St. Svithun».

St. Svithun ble dermed den første norske losje som var direkte underlagt Den Norske Store Landsloge, og ikke Sverige.

Den 9. september 1895 ble Filialforeningen opphøyd til egen loge. Innvielsesprotokollen er ført i pennen av Abraham Norman Ulstrup:

De øvrige deltagere var
 1. Stor-Forstander, maskiningeniør Peter C. Engh
 2. Stor-Forstander, foged Emil Jørgensen
 Stor-Ceremonimester, kongeligt fullmektig Hans Peter Faye (1859–1928)
 Stor-Sekretær, Casper Donato Brambani (1834–1906)
 Første Fadder, Fr. W. Stabel
 Annen Fadder, borgermester Henrik Reuss Bang (1826–1896)

Deretter trådte embedsmennene frem foran alteret
 Ordførende Mester, politimester Fredrik Theokar Salicath
 Deputert Mester, stadsfysikus Hans Kirkegaard Zimmer
 1. Forstander, disponent Johan Georg Mejlænder
 2. Forstander, fabrikkeier Hans G. B. Sundt-Hansen
 Ceremonimester, disponent Hartvig Andreas Riis
 Taler, skibsreder Oluf Normann
 Sekretær, dampskibsekspeditør Abraham Norman Ultstrup
 Skattmester, skibsreder Haakon Madsen
 Innførende Broder, Johan S. Abrahamsen 

Etter at embedsmennene hadde inntatt sine plasser takket Salicath for at Stavanger nå endelig hadde fått en fullverdig losje, hvis valgspråk - Vitam Impendere Lumini (Vie sitt liv til Lyset) skulle stå frem som et eksempel for brødrenes videre arbeid. Allerede i Filialforeningens dager var devisen antatt av brødrene i Stavanger.

 Tiden fremover 
Den 22. november 1895 ble sangforeningen til St. Svithun etablert.

Protokollen fra møtet 16. desember 1895 forteller om noe viktig. Et rundskriv fra Den Norske Store Landsloge kunne meddele at «forbudet mot besøg av Bayreutherbrødre er opphevet». Det bygde på den avtale som ble inngått med tyske landsloger om gjensidig besøk. Dette måtte også omfatte norske frimurerloger som var organisert under den tyske storlosjen Zur Sonne i Bayreuth i Bayern. De vennskapsbånd som ble knyttet, var så vellykkede at disse «polarstjernelogene» gikk inn i den Norske Frimurerorden den 17. september 1960.

Den 13. juli 1896 fikk St. Svithun besøk av den svensk-norske kongen Oscar II. Dette var et privat besøk, og kong Oscar II ble titulert «Viseste Salomos Vicarius» i egenskap av å lede både «den IX» (Sverige) og «den X provins» (Norge).

Den 1. november 1897 ble det nedsatt en komitè bestående av brødrene Hans G. B Sundt-Hansen, Cornelius Middelthon og Abraham Norman Ulstrup for å utarbeide statutter for en hjelpeforening. I kollegiemøte 16. desember 1897 ble «St. Svithuns hjelpeforening ved dødsfall» opprettet.

Den 6. mars 1925 ble St. Andreaslogen «Utstein» grunnlagt; da det nå var to loger i Stavanger, ble det aktuelt å etablere en fellesordning for de økonomiske forhold. Ordenens Stormester fastsatte i et møte i Det Høye Råd den 18. juni 1925 vedtektene for et Økonomistyre.

Den 19. september 1925 ble også Bergens Provincialloge grunnlagt; og brødrene i Stavanger ble formelt hørende inn under denne.

I et møte i Det Store Råd den 18. mars 1937 ble det besluttet å endre benevnelsen «Den X Frimurerprovins» til «Den Norske Frimurerorden». Begrunnelsen var følgende:

Den 8. april 1940 ble det avholdt et vanlig møte i III°. Neste dag kom tyske fallskjermtropper til Stavanger Lufthavn, Sola. Stavanger og alle viktige kommunikasjoner ble besatt. Okkupasjonsamakten okkuperte frimurerbygningen, og den ble overlatt til Nasjonal Samling frem til krigens slutt i 1945. Da var det meste av det rituelle utstyret ødelagt. Men allerede 15. august 1945 begynte gjenreisingen av «det ødelagte tempel».

Broder Øiestad og Wilhelm Holdt-Aanensen tok initiativet til dameforeningen «Caritas». Stiftelsesmøtet ble avholdt 18. januar 1949, og Borghild Pram Øiestad var foreningens første leder frem til 1959. Formålet var opprinnelig å støtte frimurerne med et aldershjem for frimurere og deres enker. Denne tanken ble raskt mindre aktuell, men formålsparagrafen ble endret til å støtte frimurerne i deres generelle arbeid.

I 1953 ble Stavanger Stewardloge av 2. orden innviet. Og i 1967 ble den opphøyd til Stavanger Stewardloge av 1. orden.

Våren 1984 utkom første nummer av frimurerbladet Kjeden. Bladets bærende idè er å bringe historisk stoff fra begynnelsen til idag. Bladet utkommer to til tre ganger i året.

Den 20. november 1985 ble Dalane St. Johannes Frimurergruppe grunnlagt i Egersund, som en undergruppe av St. Svithun. Den 10. september 1991 ble St. Johanneslogen Hafrsfjord til de tre Sverd innviet i Stavanger. Stavanger Kapittel Broderforening ble grunnlagt den 19. januar 1993 for brødre av IX º – Xº.

Den 20. februar 1995 samtykket ordenens Stormester i opprettelsen av en St. Johannes Frimurergruppe med sete i Strand kommune i Ryfylke. Ryfylke St. Johannes Frimurergruppe ble opprettet 4. april 1995 i Lions Club på Jørpeland under tilstedeværelsen av ca 50 brødre.

I tiden frem mot 100-års jubileumet den 9. september 1995, hadde St. Svithun følgende medlemstall:
 År  Antall  1895  35 1945  339 1970  561 1995  643

St. Johanneslogen Hafrsfjord til de tre Sverd hadde 155 medlemmer, så det samlede antallet i Stavanger var i 1995 var omkring 800.

Tilgangen på fremmede søkende fra andre loger, har fordelt seg slik:
 År  Antall  Filialforeningen 1893–189527 St. Svithun 1895–1920  376 St. Svithun 1920–1940  264 St. Svithun 1945–1970  531 St. Svithun 1970–1995  625

 Ordførende Mestere 
Losjen har hatt følgende Ordførende Mestere:
 #  Navn  Innsatt  Avgikk   MølleeierChristian Ruus(1841–1898)   27. mars 1882(broderforening)  21. februar 1890  Disponent og industrilederJohan Georg Bernhard Mejlænder(1836–1920)   21. februar 1890(broderforening)  15. mai 1892 1 PolitimesterFredrik Theokar Salicath(1847–1911)   15. mai 1892(broder- og filialforening)  9. september 1895 9. september 1895  21. mai 1898 2  StadsfysikusHans Kirkegaard Zimmer(1839–1923)   3. oktober 1898  27. april 1903 3  Major og skolebestyrerFredrik Christian Einar Storm(1847–1911)   9. september 1903  29. oktober 1911 4  OberstløytnantAndreas Bredal Wessel(1857–1927)   20. januar 1912  15. september 1919 5  KonsulCornelius Middelthon(1869–1934)  75px  15. september 1919  6. april 1934 6  OveringeniørThomas Hansen Riis(1870–1958)   21. august 1934  3. mai 1948 7  OverlærerElias Christian Øiestad(1888–1958)   3. mai 1948  5. november 1956 8  DirektørTrygve Pedersen(–1969)   5. november 1956  1. juni 1960 9  FabrikkeierJacob Osmundsen(1891–1979)   1. juni 1960  21. april 1966 10  OveringeniørLudvig Prante(1896–1992)   21. april 1966  29. mai 1970 11  LegeCarl Aasland(1905–1975)   29. mai 1970  20. mai 1975 12  SkipsmeglerAlf Wathne(1918–1997)   29. september 1975  9. september 1991 13  RevisorOttar Malde(1928–)   9. september 1991  4. mai 1992 14  BoktrykkerTerje Lie Pedersen(1945–)   4. mai 1992  7. september 1998 15  SivilingeniørErik Wiig(1943–)   7. september 1998  20. mars 2006 16  SeniorrådgiverTore Kopren(1942–2013)   20. mars 2003  10. oktober 2011 17  AdvokatAsbjørn Thomassen(1951–)   10. oktober 2011  25. september 2017 18  SalgssjefHelge Dagfinn Førland(1955–)   25. september 2017 

 Logens honnørtegn 
Følgende personer har mottatt logens honnørtegn:
 Fosse, Stein, avdelingsingeniør
 Matre, Kaare, ingeniør
 Steen, Alf, disponent

 St. Johanneslogen Hafrsfjord til de tre Sverd 
St. Johanneslogen Hafrsfjord til de tre Sverd er St. Johannesloge nr 38. Den ble innviet den 10. september 1991.

Navnet er til minne om slaget i Hafrsfjord i året 872, da Harald Hårfagre samlet Norge til ett rike. I frimureriet er «de tre sverd» et symbol på «den trefoldige store byggmester» eller Gud. Sverdet antyder symbolsk den kamp som mennesket må utstå for å seire over mørket.

Logens valgspråk er Quod petis hic est (Her er det du søker).

Grunnen til at behovet for en ny losje oppstod i Stavanger, var en ventetid på opptil to år for opptagelserer. Saken ble reist i Kjeden i 1989.

Professor dr. med. Ola Knutrud (1919–1996), den Norske Frimurerordens Stormester, besluttet i det Høye Råds møte den 8. november 1990 at det skulle opprettes en ny St. Johannesloge i Stavanger.

 Ordførende Mestere 
Losjen har hatt følgende Ordførende Mestere:
 #  Navn  Innsatt  Avgikk  1  ProsjektlederLeiv Andr. Smith-Solbakken(1930–)   10. september 1991  12. desember 2001 2  OptikerOttar Haakon Olsen(1933–)   12. desember 2001  7. februar 2005 3  RegionsjefOdd Øvstebø(1953–)   2. februar 2005 9. november 2011 4  DirektørFinn Egil Sørbø(1945–)   9. Nnovember 2011  25. april 2018 5  BrigaderGunnar Eugen Gustavsen(1953–)   25. april 2018 

 St. Andreaslogen Utstein

St. Andreaslogen Utstein er St. Andreasloge nr. 5. Den ble innviet den 6. mars 1925. Logen var ved grunnleggelsen underlagt Den Norske Store Landsloge. Den 18. september 1925 ble den underlagt Bergens Provincialloge.

Logens valgspråk er Per Tenebras ad Lucem (Gjennom Mørket til Lyset).

Logen er oppkalt etter Utstein kloster på Mosterøy. Klosteret var kongsgård fra Harald Hårfagres tid. Det ble av Magnus Lagabøte sjenket til augustinerordenen i 1265.

Da bygningen til St. Johanneslogen St. Svithun ble innviet i Stavanger i 1917, ble det gjort plass for en potensiell, fremtidig St. Andreasloge. Spørsmålet ble drøftet mange ganger vinteren 1921–1922. En konstitusjonspatent ble utferdiget den 28. februar 1925, og logen ble innviet 6. mars samme år.

Konstitusjonspatenten gikk tapt i okkupasjonsårene 1940–1945.

 Ordførende Mestere 
Losjen har hatt følgende Ordførende Mestere:
 #  Navn  Innsatt  Avgikk  1  OberstløytnantAndreas Bredal Wessel(1857–1927)   6. mars 1925  22. januar 1927 2  DisponentIvar Halfdan Siqveland Pram(–1934)   30. mai 1927  26. oktober 1931 3  OveringeniørThomas Hansen Riis(–1958)   26. oktober 1931  21. august 1934 4  DisponentArnt Pedersen(1870–1935)   21. august 1934  25. november 1935 5  Ingeniør og direktørVilhelm Urdal Holdt Aanensen(1886–1963)   25. november 1935  4. desember 1951 6  Lege Arne Tronslin(1897–1953)   4. desember 1951  9. mars 1953 7  MajorEinar Sørensen(1880–1968)   9. mars 1953  22. mai 1957 8  GrossererEinar Johan Iversen(1897–1987)   22. mai 1957  31. mai 1960 9  OverlegeHans Christian Andersen(1905–1986)   31. mai 1960  14. oktober 1963 10  Domprost dr.theol.Christian Svanholm(1906–1984)   14. oktober 1963  26. mars 1981 11  LegeOtto Julius Rosenkrantz Kloumann(1916–1996)   26. mars 1981  18. april 1991 12  FlykapteinSverre Haugen(1930–)   18. april 1991  7. desember 2000 13  KonsulentTrygve Storevik(1930–	)   7. desember 2000  20. oktober 2005 14  Siviløkonom Øivind Brekklund(1943–)   

 Stavanger Kapittel Broderforening 
Stavanger Kapittel Broderforening ble grunnlagt den 19. januar 1993 for brødre av IX º – Xº. Den 10. desember 1982 samtykket ordenens stormester i opprettelsen av en Kapittel Broderforening.

 Ordførende Brødre 
Broderforeningen har hatt følgende Ordførende Brødre:
 #  Navn  Innsatt  Avgikk  1  ProstTormod Wasbø(1941–)   19. januar 1993  27. september 2005 2  SeniorrådgiverTore Kopren(1942–)   27. september 2005  3. oktober 2006 3  PsykologTorleiv Stian Svalboe(1942–)    

 Stavanger Stewardsloge
Stavanger Stewardsloge er Stewardsloge nr. 2 av 1. orden.

I Det Høye Råds møte den 3. februar 1953 ga generalmajor Jacob Hvinden Haug tillatelse til å opprette en Stewardsloge av 2. orden.

Losjen ble grunnlagt den 7. desember 1953 som Stewardsloge nr. 3 av 2. orden (VII º), underlagt Bergens Provincialloge. I 1967 ble den opphøyd til Stewardsloge nr. 2 av 1. orden (VII º – VIIIº).

Losjens valgspråk er Fiat Lux (Bli Lys).

 Ordførende Mestere 
Losjen har hatt følgende Ordførende Mestere:
#  Navn  Innsatt  Avgikk  1  DirektørWilhelm Urdal Holdt Aanensen(1886–1963)   7. desember 1953  28. august 1955 2  OverrettsakførerPer Upsaker(1887–1964)   28. august 1955  1. september 1960 3  GrossererEinar Johan Iversen(1897–1987)   1. september 1960  26. juni 1972 4  InspektørBernt Andreas Hansen(1903–1974)   26. juni 1972  14. oktober 1974 5  OverlegeHans Christian Andersen(1905–1986)   10. januar 1975  5. mai 1980 6  DisponentNils Danelius Danielsen(1909–1981)   5. mai 1980  15. desember 1981 7  ArkitektJan Osmundsen(1919–2009)   15. januar 1982  8. juni 1991 8  KonsulentGunnar Eivinn Ingebrethsen(1928–2001)   8. juni 1991  30. juni 1998 9  BoktrykkerTerje Lie Pedersen(1945–)   30. juni 1998  25. april 2006 10  SivilingeniørErik Wiig(1943–)    

 Losjebygget 
Fra starten den 27. mars 1882 holdt broderforeningen St. Svithun til i leide lokaler. I 1883 flyttet broderforeningen inn i Mejlænders murhus i Løkkeveien.
Stiftelsesmøtet til «filialforening av St. Johanneslogen Oscar til de syv Bjerge» ble holdt 9. september 1893 i Ny Olavsklev 17 (hjørnet til Engelsminnegaten). Også innvielsen av St. Johanneslogen St. Svithun den 9. september 1895 pågikk i Olavsklev 17.

Det gikk ikke lenge før brødrene innså at lokalene i Olavsklev 17 ikke var tilstrekkelige. Mot utgangen av året 1910 fant man en byggetomt i Løkkeveien 8. I Kollegiemøte 9. januar 1911 besluttet logen seg for å kjøpe tomten. 

Grunnsteinsnedleggelsen fant sted 30. juni 1915. Et dokument som fortalte om St. Svithuns historie, sammen med insignier for de tre St. Johannesgradene, frimurerpass etc. ble lagt ned i en blykiste. Lokket ble loddet fast. Deretter fulgte en prosesjon til Løkkeveien 8, hvor kisten ble lagt ned i bygningens nordøstlige hjørne, på murens innvendige side. Ordførende Mester, oberstløytnant Andreas Bredal Wessel (1857–1927) holdt følgende tale:

Riktignok greide man ikke å levere et nybygg til høytidsdagen 9. september 1916, men 30. april 1917 kunne logen ta sine nye lokaler i bruk. De Ordførende Mestere til alle landets St. Johannes- og St. Andreasloger deltok i seremonien, samt representanter for Den Norske Store Landsloge og Ordførende Broder i Haugesund Broderforening.

En viktig grunn for nybygget i Løkkeveien 8 var å gjøre plass for en St. Andreasloge. Den 6. mars 1925 ble St. Andreaslogen «Utstein» innviet, som nr. 5 av de norske St. Andreasloger.

I 1991 kom ferdiggjørelsen av rom og tilganger til St. Andreaslogen «Utstein» og Stavanger Stewardsloge, og fellesrom for bibliotek og museum. Den 9. september 1991 ble St. Johannessalen innviet med feiringen av St. Svithuns 96. høytidsdag.

 Referanser 
Matrikkel 1996/97
Matrikkel 2007
Matrikkel 2009, s. 57–60
Matrikkel 2009, s. 135–136
Matrikkel 2009, s. 208–209
Pedersen 1996, s. 14
Pedersen 1996, s. 16
Pedersen 1996, s. 17
Pedersen 1996, s. 18
Pedersen 1996, s. 20
Pedersen 1996, s. 22
Pedersen 1996, s. 24
Pedersen 1996, s. 27
Pedersen 1996, s. 28
Pedersen 1996, s. 30
Pedersen 1996, s. 32
Pedersen 1996, s. 33
Pedersen 1996, s. 39
Pedersen 1996, s. 40
Pedersen 1996, s. 42
Pedersen 1996, s. 45
Pedersen 1996, s. 46
Pedersen 1996, s. 50
Pedersen 1996, s. 51
Pedersen 1996, s. 54
Pedersen 1996, s. 56
Pedersen 1996, s. 58
Pedersen 1996, s. 62

 Litteratur 





St. Svithun
Utstein
Stavanger Stewardsloge
Kategori:Kapitel broderforeninger i Den Norske Frimurerorden
Kategori:Organisasjoner i Rogaland
Kategori:Kultur i Stavanger
Kategori:Organisasjoner etablert i 1895
Kategori:Organisasjoner etablert i 1925
Kategori:Organisasjoner etablert i 1953
Kategori:Organisasjoner etablert i 1967
Kategori:Organisasjoner etablert i 1991
Kategori:1895 i Norge
Kategori:1925 i Norge
Kategori:1953 i Norge
Kategori:1967 i Norge
Kategori:1991 i Norge